|  |
| --- |
| Noter efter introduktionsvideoen. |
|  |

|  |
| --- |
| 2. video. *Vi tror, vi kan opspore de udsatte børn, hvis vi bliver gode til at se efter signaler:*  Hvad hæftede du dig især ved? Hvilke tanker opstod hos dig?  Kender du, eller har du kendt til børn, som bar på en smerte, som ingen så?  Hvad så man i stedet? Giv dig god til at ’se dig omkring’ i dit ’landskab’.  I gruppe: Del med hinanden. Notér: |
|  |

|  |
| --- |
| 3. video. *Vi tror, at vi kan undgå at involvere børn i det svære, når bare vi ikke siger noget:* Hvad hæftede du dig især ved? Hvilke tanker opstod hos dig?  Se dig rundt i dit livs landskab. Få øje på en situation, hvor tavshed efterlod et barn i noget svært.  Hvad kunne barnet længes efter at høre? Hvordan kunne det lyde? Sig ordene højt for dig selv.  I gruppe: Del med hinanden. Notér: |
|  |

|  |
| --- |
| 4. video. *Vi tror, at børn skal have en vis alder før vi kan snakke med dem om de svære ting:*  Hvad hæftede du dig især ved? Hvilke tanker opstod hos dig?  **Case:**  Kære Karen. Jeg skriver for at få et råd. Vi har en kvinde, Marion, boende, som lider af skizofreni. Marion har født to børn, men har kun den ældste, Mathias på fem år, tilbage. Han bor hos sin far, Finn, og besøger sin mor et par gange om måneden. Den yngste, Julie, døde som spæd. Moderen kvalte hende i en psykose. Siden den ulykkelige hændelse for godt et år siden, har hun været indlagt og bor nu her. Der er altid overvågning, når hendes søn kommer på besøg. Mathias ved ikke noget, blot at hans lillesøster er død. Men vi diskuterer med Finn, om han bør have mere at vide. Hvad siger du til det?  Venlig hilsen Henrik, X socialpsykiatrisk bosted    **Refleksion individuelt eller i gruppe:**  Hvad ville du svare Henrik? Hvordan kunne de ord lyde, som Mathias skulle høre? Prøv dig frem ved at sige det højt. Notér: |
|  |

|  |
| --- |
| 5. video: *Vi tror, at samtaler med børn skal bestå i, at jeg stiller spørgsmål, som barnet skal svare på*  Hvad hæftede du dig især ved? Hvilke tanker opstod hos dig?  **Øvelse individuelt eller i gruppe:**  Forestil dig/jer en lille pige, Maria på 10 år, hvis far er sygemeldt med svær stress og depression.  Marias mor har skrevet det i en besked til læreren, og bedt ham om at vise lidt ekstra omsorg for barnet.  Hvordan kan læreren kontakte Maria, og hvad kan han sige uden at stille spørgsmål?  Prøv dig/jer frem ved at sige det højt. Notér: |
|  |

|  |
| --- |
| 6. video: *Vi tror, at det tager tid at skabe en tillidsfuld kontakt til et barn*  Hvad hæftede du dig især ved? Hvilke tanker opstod hos dig? Find frem til et eksempel på et møde med et menneske, som du fik tillid til på et øjeblik. Hvad var det, der skabte tilliden?  I gruppe: Del med hinanden. Notér: |
|  |

|  |
| --- |
| Afrunding og eftertanker... hvad blev du især optaget af i denne session?  Hvilke tanker gør du/I jer om artiklen ’Klientens børn... er de også mit ansvar?’ Hvad vil du dele/drøfte med din skyggekursist? |
|  |